CELEX: 52021DP0066
Language: hu
Date: 2021-03-09 00:00:00
Title: Az Európai Parlament határozata a 2013/36/EU európai parlamenti és tanácsi irányelvnek a globálisan rendszerszinten jelentős intézmények azonosítására és a globálisan rendszerszinten jelentős intézmények alkategóriáinak meghatározására alkalmazott módszertan részletes leírására vonatkozó szabályozástechnikai standardok tekintetében történő kiegészítéséről szóló 1222/2014/EU felhatalmazáson alapuló rendelet módosításáról szóló 2021. február 11-i felhatalmazáson alapuló bizottsági rendelettel szembeni kifogás mellőzéséről (C(2021)0772 – 2021/2561(DEA))

2021.11.24.   
            
            
               HU
            
            
               Az Európai Unió Hivatalos Lapja
            
            
               C 474/173
            
         
      P9_TA(2021)0066
      Felhatalmazáson alapuló jogi aktussal szembeni kifogás mellőzése: a globálisan rendszerszinten jelentős intézmények azonosítása és a globálisan rendszerszinten jelentős intézmények alkategóriáinak meghatározása
      Az Európai Parlament határozata a 2013/36/EU európai parlamenti és tanácsi irányelvnek a globálisan rendszerszinten jelentős intézmények azonosítására és a globálisan rendszerszinten jelentős intézmények alkategóriáinak meghatározására alkalmazott módszertan részletes leírására vonatkozó szabályozástechnikai standardok tekintetében történő kiegészítéséről szóló 1222/2014/EU felhatalmazáson alapuló rendelet módosításáról szóló 2021. február 11-i felhatalmazáson alapuló bizottsági rendelettel szembeni kifogás mellőzéséről (C(2021)0772 – 2021/2561(DEA))
      (2021/C 474/24)
      
         Az Európai Parlament,
      
                  —
               
               
                  tekintettel a felhatalmazáson alapuló bizottsági rendeletre (C(2021)0772),
               
            
                  —
               
               
                  tekintettel a Bizottság 2021. február 18-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló rendelet ellen,
               
            
                  —
               
               
                  tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett, 2021. március 4-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről szóló, 2013. június 26-i 2013/36/EU európai parlamenti és tanácsi irányelvre (1) (tőkekövetelmény-irányelv) és különösen annak 131. cikke (18) bekezdésére és 149. cikkére,
               
            
                  —
               
               
                  tekintettel az európai felügyeleti hatóság (Európai Bankhatóság) (EBH) által, az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendelet (2) 10. cikke alapján, 2020. november 4-én benyújtott szabályozástechnikai standardtervezetre,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Gazdasági és Monetáris Bizottság határozatra vonatkozó ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik francia bekezdésében említett határidőn belül – amely 2021. március 9-én járt le – nem érkezett kifogás,
               
            
                  A.
               
               
                  mivel a Bázeli Bankfelügyeleti Bizottság (BCBS) 2018 júliusában közzétette a globálisan rendszerszempontból jelentős bankok értékelésére vonatkozó felülvizsgált módszertant; mivel a globálisan rendszerszempontból jelentős bankok értékelésére vonatkozó módszertan ezen módosításainak tükröződniük kell az 1222/2014/EU felhatalmazáson alapuló bizottsági rendeletben (3) is; mivel az (EU) 2019/878 európai parlamenti és tanácsi irányelv (4) módosította a tőkekövetelmény-irányelv 131. cikkét, és ezeket a változásokat az 1222/2014/EU felhatalmazáson alapuló bizottsági rendeletnek is tükröznie kell;
               
            
                  B.
               
               
                  mivel a tőkekövetelmény-irányelv módosításai 2020. december 29-én léptek hatályba, de nem határoznak meg határidőt a módosító felhatalmazáson alapuló jogi aktus benyújtására; mivel az EBH 2020. november 4-én benyújtotta a Bizottságnak a szabályozástechnikai standardok módosításának tervezetét; mivel a Bizottság célja, hogy a szabályozástechnikai standardok módosításának tervezetében meghatározott további uniós módszertant már a globálisan rendszerszinten jelentős intézmények (a globálisan rendszerszinten jelentős intézmény (G-SII) az Unióban a globálisan rendszerszempontból jelentős intézmény (GSIB) megfelelője) 2021. évi azonosítási eljárásában alkalmazza, amelyet az EBH 2021 áprilisában indít el (a 2020 végi adatok alapján), és 2021 novemberében fejez be;
               
            
                  C.
               
               
                  mivel a felhatalmazáson alapuló rendeletnek sürgősen hatályba kell lépnie annak érdekében, hogy biztosítsa a Bizottság azon célját, hogy lehetővé tegye a kiegészítő uniós módszertan alkalmazását a globálisan rendszerszinten jelentős intézmények módosított tőkekövetelmény-irányelv szerinti első, 2021. évi azonosítási eljárásában; mivel a 2021 áprilisában kezdődő eljárás jogbiztonságának garantálása érdekében a felhatalmazáson alapuló módosító rendeletnek eddig az időpontig hatályba kell lépnie;
               
            
               
                  1.
               
               
                  kijelenti, hogy nem emel kifogást a felhatalmazáson alapuló rendelet ellen;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 176., 2013.6.27., 338. o.
      
      
         (2)  HL L 331., 2010.12.15., 12. o.
      
      
         (3)  A Bizottság 1222/2014/EU felhatalmazáson alapuló rendelete (2014. október 8.) a 2013/36/EU európai parlamenti és tanácsi irányelvnek a globálisan rendszerszinten jelentős intézmények azonosítására és a globálisan rendszerszinten jelentős intézmények alkategóriáinak meghatározására alkalmazott módszertan részletes leírására vonatkozó szabályozástechnikai standardok tekintetében történő kiegészítéséről (HL L 330., 2014.11.15., 27. o.).
      
         (4)  Az Európai Parlament és a Tanács (EU) 2019/878 irányelve (2019. május 20.) a 2013/36/EU irányelvnek a mentesített szervezetek, a pénzügyi holding társaságok, a vegyes pénzügyi holding társaságok, a javadalmazás, a felügyeleti intézkedések és hatáskörök, valamint a tőkefenntartási intézkedések tekintetében történő módosításáról (HL L 150., 2019.6.7., 253. o.)